Intercercle 2023 – Intern
2023-11-17 08:00 - 2023-11-19 17:00 (Europe/Zurich)
Léif LSZ’ler,

Vum 17.-19. November fënnt eisen legendären Intercercle den Clear the Bottles statt. Hei fannt dir d’ Veranstaltung wou dir är Kolleegen kënnt alueden an wou alleguerten d’Informatiounen fir déi Extern drastinn.
Den Programm gesäit folgendermoossen aus:

Freides den 17.11 um 18:30: Den LSZ invitéiert op eng gutt Kéis-Fondue am GZ Affoltern mat Wäin, Béier an Softs à volonté.

Samschdes den 18.11:

Ab 13:00: Ee Rallye duerch eis wonnerschéi Stad, mat gudder Stëmmung a genuch flësseger Motivatioun.
Ab 21:00: Den legendäre Clear-the-Bottles. Open Bar an der “Wunderbox” an der Langstrasse bis spéit an d’Nuecht mat allem wat d’Häerz begeeschtert.

D’Matmaachen um Rallye ass net obligatoresch. Um Rallye wäerten d’Gruppe gemëscht ginn. Jidderee kann awer bei der Umeldung eng Referenzpersoun uginn, mat deem en an eng Grupp kënnt.
D’Participatioun fir LSZ’ler stellt sech folgendermoossen zesummen:

Freides (Fondue): 20€
Samsdes (Rallye an CTB): 10€

An der Wunderbox ass eis Kapazitéit op 250 Leit begrenzt (LSZ’ler+Extern). Jidderee muss sech umelle fir um CTB kënnen deelzehuelen. Dofir musst dir eng gülteg Memberskaart https://lsz.lu/event/ag-hierscht-2023/ hun. D’Umeldunge lafen no den Allgemenge Participatiouns Bedingungen (APB) vum LSZ of. D’Umeldungsperiod fir d’LSZler start den Freiden den 27. Oktober um 18:00 an geet bis sonndes den 29. Oktober um 18:00 ënnert folgendem Link https://lsz.lu/event/intercercle-2023-intern/. Wann dir iech innerhalb vun dëser Period umellt, hutt dir eng garantéiert Platz. Falls dir iech no dëser Umeldungsperiod wëllt umellen, musst dir iech iwwer den Externe Forms umellen a mir kënnen iech keng Platz garantéieren. Dir hutt no der Umeldung eng Woch Zäit fir d’Participatioun an är Memberskaart (falls dir se net op der AG kaf hutt) ze bezuelen, soss verléiert dir är Plaz. Dëst per Iwwerweisung op eise Konto (IBAN: [REDACTED]) oder per Payconiq (+41 79 767 63 25) mam Vermierk: “Intercercle CTB 2023 – Virnumm Nonumm”.
Mir bidde fir déi extern Gäscht Schlofplazen un. Och hei si mir op är Hëllef ugewisen. Wann dir eng Platz kënnt zu Verfügung stellen, gitt dëst w.e.g bei der Umeldung un, et muss och keng Platz an engem Bett sinn, eng Loftmatrass mécht d’Saach och 😉

Nach eng Kéier zesummegefaasst wat fir iech anescht ass wei fir déi extern Gäscht.

d’Umeldungsperiod geet 2 Deeg éischter op an dir kritt eng garantéiert Platz wann dir iech innerhalb vun deenen 2 Deeg umellt
d’Participatioun fir den Clear the Bottles selwer ass méi niddereg

Bei Froen oder Onkloerheeten kënnt dir iech bei eis mëllen.

Mir freeën eis op ee flotten Weekend mat iech an ären Kolleegen,
Den LSZ Comité

Please select a valid form

Fussballmatch Liechtenstein - Letzebuerg
2023-11-19 18:00 - 23:30
Léif LSZler,

Fir déi, déi den Weekend vum Clear the Bottles nach net genug Action haten, fueren mir den Sonndeg, 19. November zesummen op Vaduz, Liechtenstein eis Rout Léiwen fir den läschten Fussball-EM Qualifikatiounsmatch ennerstetzen. Och wann d’Qualifikatioun net méi wahrscheinlech ass, kennen mir fir gutt Stemmung am Auswäertsblock suergen, an den Liechtensteiner weisen wie mir sinn. Mir géifen mam Bus vum Höngg géint 18h30 fortfueren, an den Owend selwer och nees zeréckfueren, soudass mir em kuerz no Metternuecht nees zu Zürech sinn. D’Plazen sinn aktuell op 30 begrenzt, wann d’Demande grouss genug ass, kennen mir awer probéieren nach méi Tickets ze kréien. D’Participatioun (Transport + Ticket) läit bei ongeféier 25€, dat kann sech awer nach e bessen änneren.
Dir kennt iech ab dem Sonnden, 5. November em 18h ennert desem Link (www.lsz.lu/event/fussballmatch-liechtenstein-letzebuerg/) umellen.
D’Umeldungen verlaafen no den APB.

Bis um CtB,

Äre Comité
Please select a valid form

LSZ goes Fliplab
2023-11-24 08:00 - 17:00
Den LSZ invitéiert op e klengen Ausfluch an d’Fliplab Zürech! Et ass Zäit fir sech mol eng Kéier e bëssen ze beweegen amplaz sech nëmmen een an d’Rüstung ze réimeren. Key facts:
– Gratis
– 30 Plazen
– Treffen sur place um 17h15, keen organiséierten Trajet
– Start ass um 17h30, mee et gëtt sech nach waarm gemaach
– Schluss ass um 18h30
Please select a valid form

Volleynight 2023
2023-12-01
Please select a valid form

Kleeschen a Schlittschung 2023
2023-12-06 18:30 - 22:00
Léif LSZ’ler, och dëst Joer ass den Houseker a natierlech och de Kleeschen op iech opmierksam ginn. Dofir wëlle sie zesumme mat iech d’Glühwäinsaison eröfnnen an invitéieren iech de 6. Dezember häerzlech op d’Schlittschungspist Heuried. Weider geet et dono op de Chrëschtmaart, wou dann och eng gutt Raclette op iech waart.
De Kleesche, den Hauseker a mir freeën eis op iech all, a fir dass mir och wëssen weivill Rutte mir musse matbréngen, mellt iech w.e.g. hei ab dem 23.11. 18:00 bis den 30.11. 23:59 un:
Please select a valid form

Fussball Trikots
2023-12-07 08:00 - 17:00

Visitt Paul Wurth 2023
2023-12-13 19:00 - 22:00 | Alehouse, Universitätstrasse 23, Zürich, 8006, Switzerland
Geéiert LSZ’ler,
Geschwë steet déi éischt Visitt an dësem Semester vun engem vun eise Sponsoren un. Den 13.12. kréie mir vu Paul Wurth Besuch, déi hir Büroen op Zürech presentéiere kommen. Mat iwwer 1500 Employéen an Aktivitéiten a ronn 20 Länner, gehéiert Paul Wurth zu deene gréissten Ingenieursbüroen zu Lëtzebuerg an huet eng staark Presenz an der Eisen- a Stolindustrie weltwäit. Fir weider Informatiounen am Virfeld, kënnt dir gäre ee Bléck op hiren Internetsite geheien:http://www.paulwurth.com/
Paul Wurth wäert mat 4 Employéen ureesen:

Dem Här Mergen: Schafft bei Paul Wurth Geprolux an déckt domat all Fro bzgl. „civil engineering“ of.
Dem Här Ji: Schafft als „process engineer” an ass hire Spezialist den Owend fir all technesch Froen.
Dem Här Dechambre an der Madamm Pfander: Schaffen am Domaine Human Resources.

D’Visitt fënnt an enger kollegialer a flotter Ambiance statt, soudatt mir mat de Mataarbechter vu Paul Wurth ee flotten Owend am Alehouse Palmhof (https://www.alehouse.ch) verbrénge wäerten. Fir dat dir net verduscht an erhéngert, ass d’Iessen a Gedrénks dee ganzen Owend inclus an dir musst fir guer näischt bezuelten. Start ass um 19:00 Auer.
Dobäi soll gesot sinn, dat déi Präsentatioun fir all Alterskategorie vun LSZ’ler interessant ass an sech net nëmmen un déi méi al riicht!
De Forms fir d’Umeldung fannt dir ënnert dësem ganze Message. D’Umeldung ass bis den 10.12. um 23:30 Auer op.
Bei Froe kanns du dech gäre bei mir mellen: till.winzen@lsz.lu
D’Equipe vum Paul Wurth an ech freeën eis vill vun iech rëm ze gesin.
Till Winzen

Umeldung:
Please select a valid form

Umeldung Schichten Zürcherbal 2023
2023-12-25

Zürcher Bal 2023 Lëschtekeess
2023-12-25 21:00 - 2023-12-26 04:00

Tournoi de Noël 2023
2023-12-27 08:00 - 2023-12-28 17:00

Pubcrawl 2024
2024-02-22 20:00 | Schiffbau Bar, Schiffbaustrasse 4, Zurich, 8005, Switzerland
Léif LSZ’ler,
Fir iech är Examen vergiessen ze loossen, luede mir iech mat grousser Freed op eisen traditionelle Pubcrawl an. 🍸🍹 Mir starten dat Ganzt nächsten Donneschden, den 22. Februar em 20:00 beim Schiffbau. De genaue Programm vun de Baren wäert nach nokommen. Domadde mir jidderengem eng grouss Vilfalt u Gedrénks ubidde kënne froe mir eng kleng Participatioun vu 13€. 😉
Wanns du gären derbäi bass mell dech am Forms (hei drënner) un, an iwwerweis d’Suen op [REDACTED] oder macht en Digi op +41 79 767 63 25!
Wanns du nokënns, da so eis Bescheed a schreif eis am Laf vum Owend op +352 621 708 638, fir eise Standuert ze kréie.📍
Mir zielen op däin Duuscht,
De Comité
Please select a valid form

Schiweekend 24
2024-03-01 06:30 - 2024-03-03 23:00 | Torgon, Route des Fours 3, Torgon, 1899, Switzerland
Léif LSZ’ler,

Fir iech an der ustrengender Léierphase bei Laun ze halen an iech ze motivéieren nach de Januar a Februar z’iwwerstoen hu mir eng gutt Noriicht fir iech: De Schiweekend 2024 steet virun der Dier!
Dëst Joer geet et op Torgon am wonnerschéine Wallis, wat am Schigebitt Les Portes du Soleil, dem zweet gréisste Schigebitt vun der Welt, läit.
De Schiweekend fënnt dëst Joer vu Freides moies, den 1.Mäerz, bis Sonndes owes, den 3. Mäerz, statt.
De Präis fir alles(ausgeholl vum Mëttesiessen a dem Schi-Equipement wat ee léine misst) beleeft sech op 200€ .
Umelle kënnt der iech vum 15. Januar um 18:00 Auer bis den 22. Januar um 23:59 Auer iwwert de Forms hei ënnendrënner.
Wéi all Joers gëllt et sech séier unzemelle well d’Platzen op 50 Läit begrenzt sinn.
Bei der Umeldung gëllen d’APB’en vun eisem Club.
Vergiesst net am Forms unzeginn op der är Beloununge vun äre geschaffte Schichten um Bal benotze wëllt. D’ Unzuel Belounungen déi iech ze gutt sti fannt dir an der Annexe vun der Mail oder hei.
Weider Infoen a Detailer zum Oflaf kritt dir mat der Confirmatioun vun ärer Participatioun. Dëst Joer brauch dir awer alleguer ee Schlofsak!
Mir wënschen iech vill Gléck fir d’Examen a freeën eis iech op eisen nächsten Eventer nees an eng sportlech a drénkfest Form ze bréngen.

Äre Comité

Please select a valid form

LSZ meets Afrez - Pubquiz
2024-03-16 20:00
Léif Leit,
Mir hunn eis geduecht, et wier flott sech emol mat engem anere Cercle vum VSETH zesummenzedoen – dofir hunn mir den 16.03.2024 mat der Afrez (Association Francophone des Étudiants de Zürich) e Pubquiz mat open End organiséiert. Dat Ganzt fënnt an eisem geliibten Loch Ness statt.
De Pubquiz fänkt um 20h00 un (sidd pünktlech!) an gëtt mat gemëschte Teams (Afrez / LSZ) duerchgefouert fir sech e bësse kennenzeléieren. Hei sinn d’Plazen op 40 LSZ’ler limitéiert, mellt iech wanneschglifft heidrënner un.
Géint 22h00 sollte mir eis dann genuch kennegeléiert hunn, fir zesummen e bëssen ze danzen. Fir d’Party muss een sech NET umellen an d’Entrée ass gratis. Fir Gedrénks ass gesuergt.
Et ass selbstverständlech, dass mir eis vun eiser beschter Säit weisen an hinnen mol bäibréngen, wéi een Party mëscht.
Mir freeën eis op Iech!
Kuss,
de Comité
Please select a valid form

3-Schichten-Iessen 2024
2024-04-06 19:30 - 22:00 | Santa Lucia Paradeplatz, Waaggasse 5, Zürich, 8001, Switzerland
Léiwen LSZ’ler,
wei schon ugekennegt fënnt en Donnesden 18. Abrëll um 19:30 am Restaurant Santa Lucia (Adresse: Waaggasse 5, 8001 Zürich, Schweiz) d’3-Schichten Iessen vum Zürcherbal 2023 statt. Fir dass mir wessen mat weivill Leit mir kenne rechnen bieden mer dech, dech bis en Meinden den Owend (15.4) unzemellen, wous du och direkt den Menu muss uginn deen dir gefällt.

Mir frëen eis op dech,
LSZ Comité
This form is currently closed for submissions.

Budapest 2024
2024-04-25 20:00 - 2024-04-29 09:00
Léif LSZler,

An e puer Wochen ass et nees esou wäit, d’Clubrees 2024 steet virun der Dier. Dëst Joer traue mer eis e bëssi méi wäit ewech vun Zürech, an zwar fuere mer duerch fënnef Länner der Donau no bis an d’Haaptstad vun Ungarn, op Budapest.

Mir wäerten Donneschdenowend, de 25. Abrëll den Nuetszuch zu Zürech huelen, an duerch d’Schwäiz, Liechtenstein, Éisträich, Däitschland an Ungarn fueren, fir Freidegmoien ausgeschlof zu Budapest unzekommen. Zeréck fuere mer Sonndenowend, soudass mer Méindes den 29. Abrëll em kuerz no 8h nees zu Zürech sinn.

Fir e flotte Programm wärend den dräi Deeg wäert natierlech och gesuergt sinn, en ass awer leider nach net 100% fest. Mir deelen iech alles mat, soubal de Plang steet. Genuch Zäit fir op eege Fauscht d’Stad ze entdecken ass awer sécher!

D’Participatioun steet doduerch och nach net ganz fest, mee se wäert ronderëm 140€ bis 160€ leien. Do sinn den Nuetszuch, den Hostel, ee gemeinsaamt Owesiessen a kleng Aktivitéiten déi mir all zesumme maachen, mat abegraff.

Dir kennt iech vum Dënschden, 26.03.2024 em 18h00 bis de Freiden, 29.03.2024 em 18h00 op eiser Website ënnert dësem Link (lsz.lu/event/budapest-2024/) umellen. D’Umeldunge verlafen nom Prioritéitenprinzip aus eisen APB (lsz.lu/allgemeng-participatiouns-bedingungen-update-1/).

D’Plaze sinn op 30 Persoune begrenzt a bannent de Kategorië vun de Prioritéite gellt de Prinzip vum “first come first served”. Mellt iech also séier un!

Wann d’Umeldungsphas eriwwer ass, kritt dir Bescheed gesot, op dir eng Platz kritt hutt. Zu deem Zäitpunkt kritt dir och d’Detailer fir d’Participatioun ze bezuelen. Mir hunn aktuell nach e Problem mat der Confirmatiounsmail vun der Umeldung, dowéinst wonnert iech net, wann dir no ärer Submission keng Mail kritt.

Bei Froe kennt dir iech gär bei de Responsabele vun der Clubrees mellen: Cedric Mulders (cedric@lsz.lu) an Philippe Schaack (philippe.schaack@lsz.lu).

Mir freeën eis op eng flott Rees mam LSZ,

Äre Comité
This form is currently closed for submissions.

Sola 2024
2024-05-04 08:00 - 17:00
Léif Leefer a Leeferinnen,
D’Ouschtervakanz ass wei ëmmer nees ze kuerz gewiescht an et geet direkt nees weider mam Summersemester, dat heescht awer och dass wei all Joers erëm d’SOLA stattfënnt. D’SOLA ass e Staffellaf vum ASVZ iwwert 114,77km, opgedeelt a 14 Etappen, den duerch ganz Zürech geet. Dat ganzt fënnt dëst Joer de 4. Mee statt a mir als LSZ sinn nees mat 2 Equippen um Start. Mir hunn eis geduecht genau ewéi d’lescht Joer erëm eng méi kompetitiv Equipe an eng déi méi fir de Spaass matleeft ze maachen. Dir fannt all d’zousätzlech Informatiounen hei, a fir dass mer och gutt virbereet sinn, géinge mir Laftrainingen organiséieren, wou ee sech da kann a Form bréngen egal ob een elo schonn e puer Joer Erfarung am Lafen huet oder eréischt viru kuerzem ugefaangen huet, et ass fir jiddereen eppes dobäi. Dir kennt iech ab elo bis den 2. Mee hei umellen.
LG,
Äre Comité
Please select a valid form

SPL 2024
2024-05-18 18:00 - 2024-05-19 02:00 | Zunfthaus zur Meisen, Münsterhof 20, Zurich, Switzerland
Léif LSZ’ler,
Mir hunn déi grouss Freed iech den 18. Mee an d’Zunfthaus zur Meisen (https://www.zunfthaus-zur-meisen.ch/) op d’SPL ze invitéieren. Bei dëser SPL wäert et nees de Fall sinn, dass och Alumnien, also LSZ’ler, déi viru mei laanger Zäit zu Zürech studéiert hunn, invitéiert sinn a mat eis e flotten Owend verbrénge wäerten.
Dir hutt de Choix tëscht engem Fleesch – a Vegimenü. Sot eis w.e.g. bei Allergië mat Zäite Bescheed.
Start ass um 18:00 mam Apero. D’Participatioun beleeft sech dëst Joer op 80 Euro. Iwwerweist déi w.e.g. réischt nodeems der vun eis d’Confirmatioun dozou krut.
Dir kënnt och rëm äre Wonschsetzpartner uginn. Schwätzt iech do w.e.g. virdrunner mateneen of. Traditionell ass den Dresscode Owestenue, dat heescht Costume oder Kleed.
Denkt och w.e.g. drun, dass mir nach Wäin hunn, deen op Zürech muss transportéiert ginn. Mellt Iech dowéinst w.e.g beim Cédric Delhez, wann dir vu Lëtzebuerg op Zürech fuert fir e puer Këschte matzebréngen.
Dir kennt iech ab e Mëttwoch, den 24.04. (18h00) bis den 03.05 (18h00) umellen.
D’Umeldunge verlafen nom Prioritéitenprinzip aus eisen APB.
D’Plazen si begrenzt a bannent de Kategorië vun de Prioritéite gelt de Prinzip vum “first come first served”. Mellt iech also séier un!
Mir freeën eis riseg iech all rëm kënnen op d’SPL ze invitéieren an hoffen der vill vun iech kennen do ze hunn!
Fir de Comité,
Please select a valid form

SPL 2024 Alumni
2024-05-18 18:00 - 2024-05-19 02:00 | Zunfthaus zur Meisen, Münsterhof 20, Zurich, Switzerland
Léif Alumnis vum LSZ,
Fir de Kontakt tëscht den LSZler an den Alumnis weiderhin oprecht ze erhalen, invitéiere mir Iech ganz häerzlech den 18. Mai op eis traditionell SPL.
D’Konzept vun der SPL sollt deene meeschten nach bekannt sinn: En 3-Gang-Menü an enger schicker Ambiance mat, aus Lëtzebuerg importéiertem, Wäin a Cremant fir den ETH Professeren ze gedenken déi eis Lëtzebuerger Studenten wärend dem 2. Weltkrich bäi sech opgeholl hunn.
Dëst ass mat ee vun eise gréissten Eventer am Joer an et géif eis immens freeën eng Rei Alumnis vum LSZ do begréissen ze kënnen. Net nëmmen ass dëst fir eis eng flott Méiglechkeet vun Erfarungen aus der Beruffswelt ze héieren a vun ärer Uniszäit gezielt ze kréien, mais et ass sécher och fir Iech eng super Alternativ dem LSZ nees méi no ze kommen a gezielt ze kréien, wat sech alles säit ärer Uniszäit verännert huet.
D’SPL fënnt dëst Joer am Zunfthaus zur Meisen (https://www.zunfthaus-zur-meisen.ch/) statt. Déi genau Adress ass Münsterhof 20, CH-8001 Zürich. Mir géifen um 18:00 mam Apéro starten. Wei gewinnt gëllt op der SPL d’Tenue correcte. Dir hutt de Choix tëscht 2 Menüen (Fleesch a vegetaresch) an d’Participatioun beleet sech op 140€.
D’Menüe si wei folgend:
Fleesch-Menü:

Spargelcreme Suppe mit knusprigem Bündnerfleisch
Hähnchenbrust-Piccata alla Milanese auf Champagner Safran-Risotto, Tomaten Clamard
Himbeeren Roulade mit Sauerrahm Glacé

Vegi-Menü:

Spargelcreme Suppe mit knuspriger Einlage
Chicorée Piccata, Champagner Safran-Risotto, Tomaten Clavard
Himbeeren Roulade mit Sauerrahm Glacé

Falls Dir interesséiert sidd un der SPL deelzehuelen, géife mir Iech bieden Iech ab dem 25. Abrëll ab 12:00 hei unzemellen:
Please select a valid form
D’Platzen (fir d’Alumnien) sinn op 20 Persounen limitéiert, Dir kënnt Iech bis den 5. Mai umellen.
Bäi Froe kënnt Dir Iech gäre bei eis mellen.
Mir freeën eis Iech rëm op d’SPL kennen ze invitéieren, an hoffen der vill vun Iech kënnen do ze gesinn.
Fir de Comité vum LSZ,
Cédric Delhez (cedric.delhez@lsz.lu), Pol Winkin (pol.winkin@lsz.lu) & Larissa Weber (larissa.weber@lsz.lu)

Stammdesch Uetlibierg 2024
2024-05-25 15:00 - 20:00
Léif LSZler
Gläich ass et endlech sou wäit, e Samschden, de 25. Mee gi mir fir eise leschte Stammdësch vum Semester op den Uetlibierg, fir uewen ze grillen.
Dofir treffe mer eis um 15 Auer beim Triemli, fir dann all zesumme rop ze trëppelen. Sidd weg pünktlech an huelt ee Rucksak mat. Et wäert provisoresch bis 20 Auer goen.
Ënnerwee wäert och nach ee klenge Béierlaf stattfannen (natierlech och mat engem Präis fir eis Gewënnerekipp) Gidd dofir weg och am Forms u mat wiem dir an der Ekipp si wëllt (Ekippe vun 3-4 Léit)
D’Umeldung geet bis den 23. Mee 18 Auer iwwert follgende Link: https://lsz.lu/event/stammdesch-uetlibierg-2024/
Bei iergendwelleche Problemer schreift entweder dem Michel ënnert +352 621 748 226 oder dem Filip +352 621 619 515.
Mir freeën eis,
Tom, Michel a Filip

Please select a valid form

Beerpong Tournoi 2024 - intern
2024-05-30 18:00 - 22:00
Léif LSZler,
Geschwënn ass d Semester schonn erëm laanscht, dat heescht dass et och erëm Zäit fir eisen alljärleche Beerpongtournoi gëtt. Mir mussen dëst Joer dofir suergen, dass mir eis Coupe vu leschtem Joer erëm verteidegen. Schnappt iech also ären Beerpong Partner a kommt, den 30. Mee um 18 Auer bei d’Holderbachhütte um Hönggerberg, fir em den Titel Beerpongchampions vum Joer 2024 ze kämpfen. Eis léif Frënn vum Friblëtz an der Aell wäerten natierlech och erëm kommen, fir géint eis unzetrieden.
Mellt iech sou séier wéi méiglech un (de Forms hei drënner geet de 15.05.2024 um 18:00 op an dir huet Zeit bis de Meiden de 27.05.2024 23:59), well mir hunn eng Begrenzung vun 32 Teams. Denkt och drun, dass nëmmen ee vum Team de Forms ausfëlle muss.
Den Owend loosse mir mat Gedrénks a Gegrills auskléngen a stoussen zesummen op d vergaangent Semester un.
An denkt un den Insektespray et wäerte vill Moustiquen do sinn.
Mir freeën eis op iech,
Äre Comité
Please select a valid form

Beerpong Tournoi 2024 - extern
2024-05-30 18:00 - 22:00
Leif Frënn vum LSZ,
Heimat invitéiere mir iech offiziell, op eise Beerpongtournoi den 30. Mee um 18 Auer bei der Holderbachhütte. Do kennt dir erëm géint den LSZ untrieden an em den Titel vu Beerpongchampions vum Joer 2024 kämpfen.
Mellt iech sou séier wéi méiglech un, (de Forms hei drënner geet de 15.05.2024 um 18:00 op an dir huet Zeit bis de Meiden de 27.05.2024 23:59) well mir hunn eng Begrenzung vun 32 Teams. Denkt och drun, dass nëmmen ee vum Team de Forms ausfëlle soll.
Den Owend loosse mir mat Gedrénks a Gegrills auskléngen a stoussen zesummen op d vergaangent Semester un.
An denkt un den Insektespray et wäerte vill Moustiquen do sinn.
Mir freeën eis iech zu Zürech ze gesinn,
den LSZ
Please select a valid form

Studentebal 2024
2024-07-05 20:00 - 2024-07-06 03:00
Léif LSZler,
de 5. Juli um 20:00 fënnt der ACEL hier nächst Editioun vum Studentebal nees beim Parking Bouillon statt. Mir sinn dëst Joer och op är Hëllef ugewisen. An zwar brauche mir motivéiert Leit déi beim Op- an Ofriichten hëllefen an um Owend selwer bei eisem Comptoiren zerwéieren. Jiddereen den eng Hand mat upaakt kritt och eng gratis Entrée fir de Bal selwer! Wann dir eis also bëssi ënnert d’Äerm gräifen an eng gratis Entrée kréie wëllt, da mellt iech bei dësem Forms un!
LG,
Ären LSZ Comité
Please select a valid form

First Contact 2024
2024-09-17 18:30 - 2024-09-18 00:00 | Alumni Quattro Lounge, Stefano-Franscini-Platz 5, Zürich, 8093, Switzerland
Den LSZ invitéiert dech häerzlech op de First Contact, wou mir dech kenneléiere kennen, an e flotten Owend verbréngen.
Please select a valid form

Wanderweekend 2024
2024-09-28 - 2024-09-29
Hallo léif LSZler,
wéi der hoffentlech net vergiess hutt gi mer den 28-29 September an d’Bierger wanderen. Mir géife moies den 28. um 7:00 de Bus um Höngg huelen an den Dag drop den 29. am spéiden Nomëtteg erëm zeréck fueren. Schlofe géife mir an der Glecksteinhütte. Mir hu Plaz fir 20 Leit, denkt dofir drun iech direkt unzemellen wann dir wëllt matkommen.
Fir d’Iessen ass gesuergt der misst just en eegene Schlofsak matbréngen an d’Participatioun géif sech op 35€ belafen.
LG
Äre Comité
Please select a valid form

TeV 2024
2024-10-09 17:00 - 23:30
Léif Bleuen,
E Mëttwoch den 9. Oktober geet et fir Iech schonn op ären zweeten Event wou mir Iech déi schéi Stad an der dir lo lieft emol richteg weisen. Dofir wäerte mir um 17h00 op der Polyterrasse beim ETH Haaptgebai starten. Ditt Kleeder un déi kenne knaschteg ginn a bréngt nei Ënnerwäsch, Kleeder an en Handduch (kee Kichenduch) mat. Ausserdeem sollt dir natierlech d’Statute vum LSZ an eis Heemecht kennen. Mir brauchen Iech dat warscheinlech net mei ze soen, mee sidd pünktlech.
Mir freeën eis op Iech,
Äre Bleuecomité
Please select a valid form

AG Hierscht 2024
2024-10-19 22:00 - 23:30
WhatsApp Grupp: https://chat.whatsapp.com/IjIIDZnDDYsCep3evVkuoP

Online-Memberskaart 24/25

Virnumm
*

Nonumm
*

Email
*

Handynummer: (mat Virwahl +XXX)
*

Héichschoul:
*

ETH

UZH

Aner:Aner:

Studiengang
*

Aktuell ageschriwwen am:
*

Bachelor

Master

Doktorat

AneresAneres

Art vun der Memberschaft:
*

Aktiv

Passiv

Submit

If you are human, leave this field blank.

PwC meets LSZ - 30. Oktober 2024
2024-10-30 16:00 - 22:00 | ETH Zentrum, Rämistrasse 101, Zurich, Zurich, 8092, Switzerland
PwC refers to the PwC network and/or one or more of its member firms, each of which is a separate legal entity. Please see www.pwc.com/structure for further details. Liability limited by a scheme approved under Professional Standards Legislation.
PwC Luxembourg strives to build trust in providing audit, tax and advisory services in ways that protect the privacy of its clients, current or former employees, and others with whom it does business through the design of its products and robust information security safeguards. PwC Luxembourg aspires to promote transparency through education initiatives, privacy principles and guidelines, and appropriate opportunities for choice, access, and correction with respect to personal information about data subjects.
Please select a valid form

Proximus Visitt - 6. November 2024
2024-11-06 19:00 - 22:00 | Alehouse, Universitätstrasse 23, Zürich, 8006, Switzerland
Léif LSZ’ler,
Geschwënn steet déi zweet Visitt an dësem Semester vun engem vun eise Sponsoren un. De 6.11. däerfe mir den Alexis Briois vu Proximus Luxembourg S.A hei zu Zürech begréissen. Proximus, Mammekonzern vun ënner anerem Tango, ass eng Grupp, déi zu de féierenden Ubidder vun Internet, TV an ICT Servicer an der Belsch gehéiert. Mee och zu Lëtzebuerg hëllefen si zumools beim Ausbau vun Telekommunikatiounsinfrastrukturen an ICT-Servicer a mir kennen se all eben ënnert dem Numm Tango. Fir méi genau Infoen zu Proximus kënnt dir nach op hirer Website nokucken: https://www.proximus.lu/fr/ .
D’Visite fënnt an enger kollegialer a flotter Ambiance statt, soudatt mir mam Härr Brioix vu Proximus ee flotten Owend am Alehouse (https://www.alehouse.ch) verbrénge wäerten. Fir dat dir net verduuscht an erhéngert, ass d’Iessen a Gedrénks dee ganzen Owend inclus an dir musst fir guer näischt bezuelen. Dobäi soll gesot sinn, dat déi Presentatioun fir all Alterskategorie vun LSZ’ler interessant ass.
De Programm vun de Visite wäert wéi follegt sinn:
– Presentatioun vu Proximus Luxembourg an hier Beruffsfelder (10/15min)
– Konferenz “Wéi verkaafen ech mech gudd op engem Bewerbungsgespréich” (format TedTalk, +/- 20min)
– Question Réponse
– Apéro dinatoire
Dir gesitt de Programm riicht sech u jiddereen a kann iech an egal wéi engem Domaine weiderhëllefen.
De Forms fir d’Umeldung fannt dir ënnert dësem ganze Message. D’Umeldung ass bis Freides, den 1. November, um 18:00 Auer op.
Ee schéine Weekend gewënscht,
Pol Winkin

Please select a valid form

Intercercle 2024 - Intern
2024-11-15 00:00 - 2024-11-17 00:00
Léif LSZ’ler,
Vum 15.-17. November fënnt eise legendären Intercercle de Clear the Bottles statt. Zesumme mat eise Kollegen aus villen anere Stied, stelle mir eis der schwiereger Aufgab dem Alkohol meeschter ze ginn.
De Programm gesäit follgendermoossen aus:
Freides de 15.11 um 18:30:

Den LSZ invitéiert op eng gutt Kéis-Fondue am GZ Hirzenbach mat Wäin, Béier a Softs à volonté.

Samschdes de 16.11:

Ab 13:00: Ee Rallye duerch eis wonnerschéi Stad, mat gudder Stëmmung a genuch flësseger Motivatioun.
Ab 21:00 bis 02:00: De legendäre Clear-the-Bottles. Open Bar am “Loch Ness” um Hönggerberg mat allem wat d’Häerz begeeschtert.

D’Matmaachen um Rallye ass net obligatoresch. Um Rallye wäerten d’Gruppe gemëscht ginn. Jidderee kann awer bei der Umeldung eng Referenzpersoun uginn, mat deem een an eng Grupp kënnt.
D’Participatioun fir LSZ’ler stellt sech follgendermoossen zesummen:

Freides (Fondue): 15€
Samschdes (Rallye an CTB): 5€

Am Loch Ness ass eis Kapazitéit op 250 Leit begrenzt (LSZ’ler+Extern). Jidderee muss sech umelle fir um CTB kënnen deelzehuelen. Dofir musst dir eng gülteg Memberskaart hunn. Déi kennt dir op der AG, oder duerno kafen. D’Umeldunge lafen no den Allgemenge Participatiouns Bedingungen (APB) vum LSZ of. D’Umeldungsperiod start de Sonnden den 20. Oktober um 18:00 ënnert follgendem Link https://lsz.lu/event/intercercle2024-intern/. No enger Woch kritt dir d’Bestätegung dass dir eng Plaz krut. Dir hutt no der Bestätegung eng Woch Zäit fir d’Participatioun an är Memberskaart (falls dir se net op der AG kaf hutt) ze bezuelen, soss verléiert dir är Plaz. Dëst per Iwwerweisung op eise Konto (IBAN: [REDACTED]) oder per Payconiq (+41 79 767 63 25) mam Vermierk: “Intercercle CTB 2024 – Virnumm Nonumm”.
Fir d’Ofmeldung gellen d’Conditiounen aus eisen APB (https://lsz.lu/wp-content/uploads/2023/10/Allgemeng-Participatiouns-Bedingungen-update-1.pdf).
Mir bidde fir déi extern Gäscht Schlofplazen un. Och hei si mir op är Hëllef ugewisen. Wann dir eng Plaz kënnt zu Verfügung stellen, gitt dëst w.e.g bei der Umeldung un, et muss och keng Plaz an engem Bett sinn, eng Loftmatrass mécht d’Saach och 😉
Hei https://fb.me/e/2xUQ97RNu fannt dir d’Veranstaltung wou dir är Kolleege kënnt alueden a wou alleguerten d’Informatioune fir déi Extern drastinn. Dir kennt hinnen och dese Forms fir déi extern Umeldung ab e Sonnden 20. Oktober 18h00 weiderleeden: https://forms.gle/Moe43LSVty7rkzEJ7.

Bei Froen oder Onkloerheete kënnt dir iech bei eis mellen.

Mir freeën eis op ee flotte Weekend mat iech an ären Kolleegen,
Den LSZ Comité

Du muss dech alogge fir de Forms auszefëllen

Visitt TR Engineering - 20. November
2024-11-20 19:00 - 22:00 | Alehouse, Universitätstrasse 23, Zürich, 8006, Switzerland
Léif LSZ’ler,
Den 20. November steet déi lescht Visitt vun dësem Semester vun eisem Goldsponsor TR-Engineering un. D’Pauline Kremer, LSZ-Alumni, kennt zesumme mat Mataarbechter op Zürich, fir eis eng spannend Presentatioun ze halen. TR-Engineering gouf am Joer 1988 gegrënnt a fokusséiert sech zënterhier op d’Planung an d’Ëmsetzung vun Infrastrukturprojeten, souwéi op Amenagement- a Entwécklungsprogrammer, zu Lëtzebuerg an an Entwécklungslänner. Zu Lëtzebuerg waren si ënner anerem bei der Planung vum Stade National de Luxembourg an a ville weidere interessante Projete bedeelegt. Et soll betount ginn, dass si net nëmme klassesch Bauingenieuren astellen, mee och der Gebaitechnik an anere Beräicher aktiv sinn. Mei Informatiounen iwwert hire Betrib fannt dir ënner follgendem Link: https://www.tr-engineering.lu
D‘Visitt fënnt och des Kéier am Alehouse statt a mir hunn déi grouss Chance mat de Mataarbechter vun TR Engineering, bei engem herrleche Buffet, den Owend auskléngen ze loossen.
Dobäi soll gesot sinn, dat déi Presentatioun fir all Alterskategorie vun LSZ’ler interessant ass.
Hei drënner fannt dir de Link fir d‘Umeldung déi bis de 15. November um 18:00 Auer op ass.
Bescht Gréiss,
De Comité

Please select a valid form
